Panga (Saaremaa)
Panga on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Küla lähistel asuvad Panga laht, pank ja tulepaak. 2010. aastal valmis Panga külast dokumentaalfilm – "Panga – ühe küla lugu". Filmi autor on kõrvalkülas Liival elav Saaremaa televisioonimees Margus Muld, kelle sõnul tekkis filmi idee sellest, et kunagi olevat Panga külas maandunud lennuk. Seda sündmust mäletavaid inimesi külas aga enam ei olnud.